open-index/open-wikipedia-markdown huggingface dataset:
Ελάιτζα Γουντ

Ο **Ελάιτζα Γουντ** (αγγλικά: *Elijah Jordan Wood*, γενν. 28 Ιανουαρίου 1981) είναι Αμερικανός ηθοποιός, παραγωγός και DJ. Το κινηματογραφικό του ντεμπούτο το έκανε στην ταινία *[[Επιστροφή στο μέλλον 2]]*, το 1989. Αργότερα, σε μικρή ηλικία, ερμήνευσε κι άλλους ρόλους και υπήρξε αρκετές φορές υποψήφιος για το βραβείο Young Artist. Ως παιδί πρωταγωνίστησε σε τέσσερις ταινίες: *[[Ταξίδι στο όνειρο]]* (1992), *[[Ο καλός γιος]]* (1993), *[[Ζητούνται γονείς]]* (1994) και *[[Φλίπερ, το δελφίνι]]* (1996), ενώ και ως έφηβος έκανε κάποιες εμφανίσεις στον κινηματογράφο, με σημαντικότερη αυτή στην ταινία *[[Ολέθρια σύγκρουση]]*.

Περισσότερο γνωστός όμως είναι για τον ρόλο του στην τριλογία του Πίτερ Τζάκσον *[[Ο Άρχοντας των Δαχτυλιδιών (σειρά ταινιών)|Ο Άρχοντας των δαχτυλιδιών]]*, ως Φρόντο Μπάγκινς. Κατόπιν τούτου συμμετείχε σε αρκετές γνωστές ταινίες όπως *[[Η αιώνια λιακάδα ενός καθαρού μυαλού]]* (2004), *[[Αμαρτωλή πόλη (ταινία)|Αμαρτωλή πόλη]] (2005)*, *[[Green Street Hooligans]]* και *[[Όλα είναι φωτισμένα]]* (2005), όπως επίσης και το *[[Bobby (ταινία, 2006)|Bobby]]* (2006).

Ο Γουντ έχει συμμετάσχει και σε ταινίες κινουμένων σχεδίων, όπως το βραβευμένο *[[Happy Feet]]* (2006) αλλά και το *[[Happy Feet 2]]* (2011), αλλά και στο *[[9 (ταινία, 2009)|9]]* (2009) του Τιμ Μπάρτον.  Εκτός από αυτά έχει κι άλλες συμμετοχές σε ταινίες κινουμένων σχεδίων. Πέρα από τον κινηματογράφο, έχει παίξει και στην τηλεόραση, συγκεκριμένα, στη σειρά *[[Wilfred (τηλεοπτική σειρά)|Wilfred]]*. Το 2005 επίσης, δημιούργησε δική του δισκογραφική εταιρεία, ονόματι *Simian Records*.

## Φιλμογραφία

## Παραπομπές


## Περαιτέρω μελέτη
* Sibley, Brian: *The Lord of the Rings Official Movie Guide*, Houghton Mifflin, 2001, ISBN 0-618-15402-7

## Εξωτερικοί σύνδεσμοι
* 
* 

Κατηγορία:Αμερικανοί παραγωγοί ταινιών
Κατηγορία:Ρωμαιοκαθολικοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Τζόναθαν Φρίμαν

Ο **Τζόναθαν Φρίμαν** (αγγλικά: *Jonathan Freeman*, 5 Φεβρουαρίου 1950 - ) είναι Αμερικανός ηθοποιός, τραγουδιστής, ηθοποιός φωνής και κωμικός, περισσότερο γνωστός για τον ρόλο του στην ταινία της Disney, *[[Αλαντίν (ταινία, 1992)|Αλαντίν]]* (1992), ως Τζαφάρ. Επίσης, συμμετείχε και στη σειρά βιντεοπαιχνιδιών *[[Kingdom Hearts]]*, αλλά και στην παράσταση του Μπρόντγουεϊ, *[[Αλαντίν (μιούζικαλ)|Αλαντίν]]* το 2011. Επίσης, υπήρξε υποψήφιος και για βραβείο Tony, για την παράσταση *[[She Loves Me]]*. Ο Φρίμαν, ωστόσο, συμμετείχε και σε άλλες διασκευές του Μπρόντγουεϊ ταινιών της Disney όπως στο *[[Η Πεντάμορφη και το Τέρας (μιούζικαλ)|Η Πεντάμορφη και το Τέρας]]* αλλά και το *[[Η μικρή γοργόνα (μιούζικαλ)|Η μικρή γοργόνα]]*. 

## Παραπομπές


## Εξωτερικοί σύνδεσμοι
*

Κατηγορία:Αμερικανοί ηθοποιοί φωνής
Βάλμιερα

thumb|Το μουσείο της Βάλμιερα.
thumb|Ερείπια του κάστρου της Βάλμιερα.
Η **Βάλμιερα** (λετονικά: *Valmiera*) είναι πόλη στη βόρεια Λετονία περίπου 100 χιλιόμετρα βορειοδυτικά της Ρίγας και έχει 25.093 κατοίκους το 2016. Την πόλη διασχίζει ο ποταμός Γκάουγια ενώ απέχει μόλις 50 χλμ. από την Εσθονία.  

## Ιστορία

Η Βάλμιερα είναι μία από τις παλαιότερες κατοικημένες περιοχές της Λετονίας. Αρχαιολογικά ευρήματα δείχνουν ότι η περιοχή είχε κατοικηθεί πριν από 9.000 χρόνια. Το 1224 η περιοχή περιήλθε στο Τάγμα των Αδελφών του ξίφους, οι οποίοι έχτισαν ένα κάστρο το οποίο είναι σήμερα γνωστό ως Κάστρο της Βάλμιερα. Μετά την Μάχη του Σιαουλάι το 1236 το κάστρο της Βάλμιερα και τα παρακείμενα εδάφη περιήλθαν στο νεοσύστατο Λιβονικό Τάγμα. Η Βάλμιερα αναφέρθηκε πρώτη φορά ως πόλη σε ένα χρονικό που χρονολογείται γύρω στο 1323. Από τον 14ο έως τον 16ο αιώνα ήταν μέλος της Χανσεατικής Ένωσης ενώ μετά τον Λιβονικό πόλεμο το 1583 ενσωματώθηκε στο Δουκάτο της Λιβονίας. Το 1622, μετά από τους Πολωνο-Σουηδικούς πολέμους η πόλη περιήλθε στη Σουηδία. Κατά τη διάρκεια του Μεγάλου Βόρειου Πολέμου, το 1702, η Βάλμιερα καταστράφηκε ολοσχερώς. Η ανάπτυξη της πόλης άρχισε ξανά κατά τον 19ο αιώνα. Σημαντικό ρόλο έπαιξε η κατασκευή της πρώτης γέφυρας στον ποταμό Γκάουγια το 1865 καθώς επίσης και η κατασκευή της σιδηροδρομικής γραμμής Ρήγα-Αγία Πετρούπολη, το 1899, η οποία περνούσε μέσα από την πόλη.

## Δημογραφικά στοιχεία
Εθνοτική σύνθεση την 1 Ιανουαρίου του 2015 της Βάλμιερα.
* Λετονοί: 82,8% (20.989)
* Ρώσοι: 11,6% (2.946)
* Λευκορώσοι: 1,8% (451)
* Άλλοι: 3,8% (958)

## Αθλητισμός
### Στίβος
Η Βάλμιερα έχει φιλοξενήσει τις παρακάτω διοργανώσεις:
* Βαλτικοί Αγώνες Αγωνισμάτων Ρίψεων (2): 2011, 2014

## Αδελφοποιημένες πόλεις
*  Σόλνα - Σουηδία, 1991
*  Βίλγιαλντι - Εσθονία, 1992
*  Βόρειο Μαρλί - Γαλλία, 1992
*  Χάλλε (Βεστφαλία) - Γερμανία, 1994
*  Χέγιε-Τάαστρουπ - Δανία, 1995
*  Πσκοφ - Ρωσία, 2001
*  Ζντούνσκα Βόλα - Πολωνία, 2002

## Παραπομπές


## Εξωτερικοί σύνδεσμοι

* Επίσημη ιστοσελίδα της Βάλμιερα  
* Τουριστική ιστοσελίδα της Βάλμιερα 

Κατηγορία:Πόλεις της Λετονίας
Massive Attack

Οι **Massive Attack** είναι ένα αγγλικό trip hop (είδος ηλεκτρονικής μουσικής) συγκρότημα που σχηματίστηκε στο Μπρίστολ, αποτελούμενο από τους Robert "3D" Del Naja, Grant "Daddy G" Marshall και τον πρώην Andy "Mushroom" Vowles ("Mush"). Έκαναν το ντεμπούτο τους το 1991 με το άλμπουμ *[[Blue Lines]]*, μπαίνοντας στα τσαρτ με το κομμάτι "Unfinished Sympathy", το οποίο αργότερα ψηφίστηκε ως το 63ο καλύτερο κομμάτι όλων των εποχών σε γκάλοπ της NME (New Musical Express - βρετανικό περιοδικό μουσικής δημοσιογραφίας). Το 1988, το άλμπουμ τους *[[Mezzanine]]*, με το κομμάτι "Teardrop", καθώς και το άλμπουμ *100th Window* βρέθηκαν στο νούμερο 1 στα τσαρτς στο Ηνωμένο Βασίλειο. Τόσο το *Blue Lines* όσο και το *Mezzanine* βρίσκονται στη λίστα των 500 καλύτερων άλμπουμ όλων των εποχών του Rolling Stone.
Το συγκρότημα έχει κερδίσει αρκετά μουσικά βραβεία κατά τη διάρκεια της καριέρας του, συμπεριλαμβανομένου του βραβείου BRIT - κερδίζοντας το βραβείο για καλύτερο βρετανικό χορευτικό (Best British Dance Act), δύο EMAs (MTV Europe Music Awards) και δύο Q Awards. Έχουν κυκλοφορήσει συνολικά πέντε άλμπουμ και έχουν πουλήσει πάνω από 11 εκατομμύρια αντίγραφα παγκοσμίως.

## Δημιουργία

Οι DJ Daddy G και Andrew Vowles και ο "καλλιτέχνης γκράφιτι και αργότερα ράπερ" Robert Del Naja ως μέλη της κολεκτίβας Wild Bunch. Όντας μια από τις μεγαλύτερες τοπικές ομάδες DJ και ηχοληπτών στο Ηνωμένο Βασίλειο, οι Wild Bunch επικράτησαν στη μουσική σκηνή των κλαμπ στο Μπρίστολ, στα μέσα του 1980.
Οι **Massive Attack** ξεκίνησαν το 1988 ανεξάρτητα, κυκλοφορώντας το κομμάτι "Any Love", με φωνητικά του Carlton McCarthy, και ύστερα, με τη βοήθεια των δεύτερων φωνητικών της Neneh Cherry υπέγραψαν συμβόλαιο με την Circa Records το 1990 - δεσμευόμενοι να παραδώσουν έξι άλμπουμ και μια συλλογή των καλύτερων κομματιών (best of). Η Circa έγινε θυγατρική, και αργότερα ενσωματώθηκε, στην Virgin Records που αργότερα εξαγοράστηκε από την EMI. Το *Blue Lines* αποτέλεσε συμπαραγωγή του Jonny Dollar και του Cameron McVey, ο οποίος αργότερα έγινε ο πρώτος τους μάνατζερ. Ο Geoff Barrow, ο οποίος προχώρησε στη δημιουργία των Portishead, ήταν εκπαιδευόμενος οπερατέρ στο Coach House στούντιο του Μπρίστολ, κατά τη διάρκεια της ηχογράφησης του άλμπουμ. Ο McVey και η σύζυγος τους Neneh Cherry βοήθησαν πολύ στο ξεκίνημα των Massive Attack, των Portishead και του Tricky, παρέχοντας σημαντική οικονομική υποστήριξη και βοήθεια σε είδος, προσφέροντας τους ακόμη και τακτικούς μισθούς μέσω του οργανισμού τους The Cherry Bear Organisation. Οι Massive Attack έχουν συνεργαστεί με τραγουδιστές
 
## Δισκογραφία
* *[[Blue Lines]]* (1991)
* *[[Protection (άλμπουμ των Massive Attack)|Protection]]* (1994)
* *[[Mezzanine (album)|Mezzanine]]* (1998)
* *[[100th Window]]* (2003)
* *[[Heligoland (άλμπουμ)|Heligoland]]* (2010)

## Παραπομπές


Κατηγορία:Βρετανικά μουσικά συγκροτήματα
Γιάχορ Μεσαριάκου

Ο **Γιάχορ Μεσαριάκου**, γεννημένος στις 9 Οκτωβρίου 1976 στο Μινσκ της Λευκορωσίας, είναι πρώην διεθνής επαγγελματίας καλαθοσφαιριστής. Έχει ύψος 2,07 μέτρα και αγωνιζόταν στη θέση του πάουερ φόργουορντ.

## Καριέρα
Ο Μεσαριάκου αγωνίστηκε στο πανεπιστήμιο Τζορτζ Ουάσινγκτον στις Ηνωμένες Πολιτείες, από το 1995 ως το 1999. Το καλοκαίρι του 1999, υπέγραψε στην ιταλική Σκαντόνε Αβελίνο, πριν μετακινηθεί στην Τουρκία και την Μπεσίκτας την επόμενη χρονιά.

Τον Απρίλιο του 2001, υπέγραψε στην Αουρόρα Τζέζι, για να συνεχίσει το καλοκαίρι του 2001 στην Ουπέα Κάπο Ντ' Ορλάντο, όπου παρέμεινε για δύο χρόνια.

Το καλοκαίρι του 2003, συμφώνησε με την ομάδα του Μακεδονικού, όπου πέτυχε 253 πόντους σε 23 αγώνες, για να μεταγραφεί στον Άρη την επόμενη σεζόν, βοηθώντας τους "κίτρινους" να αγωνιστούν στον τελικό του κυπέλλου Ελλάδας. Παράλληλα, πέτυχε 282 πόντους σε 24 αγώνες, αλλά ο Άρης αν και βρέθηκε στην τρίτη θέση της κανονικής περιόδου του ελληνικού πρωταθλήματος, απώλεσε την έξοδο στην Ευρωλίγκα στα πλέι-οφ.

Το 2005 μεταγράφηκε στην ρωσική Ούνικς Καζάν μέχρι το 2007, για να συνεχίσει το 2007-08 στην ουκρανική Αζοβμάς Μαριουπόλ. Ολοκλήρωσε την καριέρα του στην Σπαρτάκ Αγίας Πετρούπολης το 2010.

## Παραπομπές


## Πηγές
* MESHCHARAKOU, YAHOR - Welcome to EUROLEAGUE BASKETBALL
* Yahor Meshcharakou Basketball Player Profile
* Yahor Meshcharakou - BGbasket.com

Κατηγορία:Πάουερ φόργουορντ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μπεσίκτας
Κατηγορία:Καλαθοσφαιριστές Αουρόρα Μπάσκετ Γέζι
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Αζοβμάς Μαριουπόλ
Κατηγορία:Καλαθοσφαιριστές Σπαρτάκ Αγίας Πετρούπολης
No Place to Run

Το **No Place to Run** είναι το όγδοο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιανουάριο του 1980 μέσω της δισκογραφικής εταιρίας "Chrysalis Records".

Αυτός υπήρξε ο πρώτος δίσκος του συγκροτήματος με τον Πολ Τσάπμαν στην κιθάρα, με την παραγωγή να αναλαμβάνει ο Τζορτζ Μάρτιν, διάσημος παραγωγός των Beatles. Οι πωλήσεις του ήταν καλές αλλά δεν πλησίασαν το επίπεδο των τριών προηγούμενων άλμπουμ τους, φθάνοντας μέχρι το # 51 του Billboard και την ενδέκατη θέση στα βρετανικά τσαρτ.

Για την προώθηση του δίσκου, περιόδευσαν στην πατρίδα τους με τις Girl να ανοίγουν τις εμφανίσεις τους και έπαιξαν ως πρώτο όνομα στο φεστιβάλ του Ρέντινγκ. Λίγο πριν την μεγάλη συναυλία, ο Ρέιμοντ αντικαταστάθηκε από τον Νιλ Κάρτερ των Wild Horses. Ολοκλήρωσαν την χρονιά με άλλη μία βρετανική περιοδεία, έχοντας ως support συγκρότημα τους Fist.

## Λίστα Τραγουδιών
#"Alpha Centauri" *<small>(Chapman)</small>* - 2:06
#"Lettin' Go" *<small>(Mogg, Way, Chapman)</small>* - 3:51
#"Mystery Train" *<small>(Parker, Phillips)</small>* - 3:55
#"This Fire Burns Tonight" *<small>(Mogg, Chapman)</small>* - 4:13
#"Gone in the Night" *<small>(Mogg, Chapman)</small>* - 3:47
#"Young Blood" *<small>(Mogg, Way)</small>* - 3:59
#"No Place to Run" *<small>(Mogg, Chapman)</small>* - 3:58
#"Take It or Leave It" *<small>(Raymond)</small>* - 3:01
#"Money, Money" *<small>(Mogg, Way)</small>* - 3:29
#"Anyday" *<small>(Mogg, Chapman)</small>* - 3:48

### Μπόνους κομμάτια στην έκδοση του 2008
#"Gone in the Night" *<small>(Mogg, Chapman)</small>* - alternative studio version
#"Lettin' Go" *<small>(Mogg, Way, Chapman)</small>* - ηχογραφημένο στο The Marquee του Λονδίνου, 16/11/80
#"Mystery Train" *<small>(Parker, Phillips)</small>* - ηχογραφημένο στο The Marquee του Λονδίνου, 16/11/80
#"No Place to Run" *<small>(Mogg, Chapman)</small>* - ηχογραφημένο στο The Marquee του Λονδίνου, 16/11/80

## Θέσεις τσαρτ

## Μέλη των UFO
Οι μουσικοί οι οποίοι ηχογράφησαν το "*No Place to Run*" ήταν οι εξής:
* **[[Φιλ Μογκ]]** - φωνητικά
* **Πολ Τσάπμαν** - κιθάρα
* **[[Πιτ Γουέι]]** - μπάσο
* **[[Πωλ Ρέιμοντ]]** - πλήκτρα
* **[[Άντι Πάρκερ]]** - τύμπανα

## Παραπομπές


## Πηγές
* No Place to Run - UFO | Songs, Reviews, Credits | AllMusic
* UFO - No Place to Run (album review) | Sputnikmusic
* MusicMight :: Artists :: UFO 

Κατηγορία:Δισκογραφία των UFO
Κατηγορία:Άλμπουμ του 1980
Αθλητική Ένωση Καστοριάς

Η **Αθλητική Ένωση Καστοριάς** ήταν ποδοσφαιρικός σύλλογος με έδρα την Καστοριά. Ιδρύθηκε το 1985 με τη συγχώνευση των συλλόγων "Α.Γ.Σ. Κέλετρον Καστοριάς" και "Ελπίδες Καστοριάς", που είχαν πάρει τη 2η και 3η θέση , αντίστοιχα, στο προηγούμενο πρωτάθλημα της Ε.Π.Σ. Καστοριάς. Ο Α.Γ.Σ. Κέλετρον, που ήταν η συνέχεια της Ορεστιάδας μετά τη συγχώνευση με τους Άρη και Ατρόμητο Καστοριάς κατά τη δημιουργία του Α.Γ.Σ. Καστοριά, είχε κατακτήσει το πρωτάθλημα ΕΠΣΚ το 1980 και συμμετείχε στη Γ' Εθνική το 1980-81 και στη Δ' από το 1982 ως το 1984 

Η νεοσύστατη ομάδα προσέλαβε ως προπονητή τον Γιώργο Παράσχο,που αγωνιζόταν ως την προηγούμενη περίοδο στην Καστοριά. Κατέκτησε στην πρώτη της περίοδο το πρωτάθλημα της Ε.Π.Σ. Καστοριάς. Συμμετείχε στη Δ' Εθνική την περίοδο 1986-87. Υποβιβάσθηκε αμέσως και επέστρεψε την περίοδο 1990-91 παραμένοντας στην κατηγορία για τρεις χρονιές. Κατέγραψε άλλες τρεις συμμετοχές στο περιφερειακό πρωτάθλημα: το 1996-97(πρωταθλήτρια Ε.Π.Σ. Καστοριάς το 1996), την περίοδο 2000-01 (πρωταθλήτρια Ε.Π.Σ.Κ. το 2000 κέρδισε την άνοδο στο ειδικό πρωτάθλημα μεταξύ πρωταθλητών ΕΠΣ), και τέλος το 2002-03 με προπονητή τον Θεόδωρο Βόλτση, σαν δευτεραθλήτρια καθώς λόγω αναδιάρθρωσης ανέβηκαν στη Δ' Εθνική 2 και 3 ομάδες απο κάθε ΕΠΣ.

Ο σύλλογος έχει κατακτήσει 2 φορές το κύπελλο ΕΠΣΚ (1987 και 1997) κι έχει κι άλλες 4 συμμετοχές σε τελικό (1986, 1990, 2000, 2003). Η ομάδα, πια, είναι ανενεργή και δε συμμετέχει σε καμία διοργάνωση.
## Πηγές

*sentra.com.gr


Κατηγορία:Αθλητικοί σύλλογοι Καστοριάς
Κατηγορία:Ιδρύσεις αθλητικών συλλόγων το 1985
Κατηγορία:Ιδρύσεις ποδοσφαιρικών ομάδων το 1985
Κατηγορία:Ανενεργές ποδοσφαιρικές ομάδες Ελλάδας
Μητέρα Ρωσία

Η **Μητέρα Ρωσία** ( ή *Rossiya-matushka*) είναι η εθνική προσωποποίηση της Ρωσίας, η οποία εμφανίζεται σε πατριωτικές αφίσες, αγάλματα κτλ. Η χρήση του όρου "μητέρα" ως αναφορά σε ένα έθνος ή πολιτισμό συμβολίζει το "πνεύμα της συλλογικότητας". Κατά την περίοδο της πρώην Σοβιετικής Ένωσης, ο όρος **Rodina-mat** (Родина-мать,"Μητέρα Πατρίδα") προτιμούνταν, καθώς αντιπροσώπευε την πολυεθνική Σοβιετική Ένωση, ενώ χρησιμοποιούνταν ιδιαιτέρως ως αναφορά στον Μεγάλο Πατριωτικό Πόλεμο.

## Αγάλματα
Αρκετά αγάλματα της Μητέρας Ρωσίας έχουν κατασκευαστεί, τα περισσότερα εκ των οποίων εις μνήμην του Μεγάλου Πατριωτικού Πολέμου. Μεταξύ άλλων, περιλαμβάνονται σε αυτά τα παρακάτω: 
*η Μητέρα Πατρίδα Καλεί (), γιγαντιαίο άγαλμα στο Βόλγκογκραντ της Ρωσίας, εις μνήμην της Μάχης του Στάλινγκραντ
*η Μητέρα Πατρίδα (Κίεβο) () ή, όπως και αναφέρεται συχνότερα, Ρόντινα-Ματ () είναι μνημειακό άγαλμα, το οποίο είναι μέρος του Μουσείου του Μεγάλου Πατριωτικού Πολέμου.
*η Μητέρα Πατρίδα (Αγία Πετρούπολη), άγαλμα στο Μνημειακό Κοιμητήριο του Πισκαρέφσκογιε, στην Αγία Πετρούπολη της Ρωσίας
*η Μητέρα Ρωσία (Καλίνινγκραντ), μνημείο στο Καλίνινγκραντ της Ρωσίας
*η Μητέρα Πατρίδα Θρηνεί τα Χαμένα Τέκνα της (), στο Μινσκ της Λευκορωσίας εις μνήμην των νεκρών στο Αφγανιστάν
*η Μητέρα Πατρίδα (Ναμπερέζνιε Τσέλνι), μνημείο στο Ναμπερέζνιε Τσέλνι της Ρωσίας
*η Μητέρα Πατρίδα (Παβλόφσκ), μνημειακό σύμπλεγμα, στο Παβλόφσκ της Ρωσίας

## Μνημείο Χιλιετίας της Ρωσίας
150px|right|«Μνημείο Χιλιετίας της Ρωσίας»
Στο «Μνημείο Χιλιετίας της Ρωσίας» (αγγλικά: Millennium of Russia, ρωσικά: Тысячелетие России) το οποίο κατασκευάστηκε στο Νόβγκοροντ, το 1862, η κορυφή του μνημείου στέφεται με δυάδα αγαλμάτων, ένας άγγελος με το σταυρό στο χέρι του (η προσωποποίηση της Ορθόδοξης Εκκλησίας) και μια γυναίκα γονατιστή (η προσωποποίηση της Ρωσίας).

## Δείτε επίσης
* Ματ Ζέμλια
* Μοκός, την οποία ο Φίτζις θεωρεί ως πηγή έμπνευσης για τον μύθο της "Μητέρας Ρωσίας"

## Παραπομπές


Κατηγορία:Εθνικά σύμβολα της Ρωσίας
Sky Wings Airlines

Η **Sky Wings** ήταν ελληνική αεροπορική εταιρεία που πραγματοποιούσε ναυλωμένες πτήσεις, η οποία ιδρύθηκε το 2004 και ξεκίνησε να λειτουργεί τον Ιούνιο 2006.
Η Sky Wings ανήκε σε Ελληνικά (51%) και Ουκρανικά σύμφέροντα (49%) με το όνομα Khors Aircompany. Τον Δεκέμβριο 2012, η Sky Wings έπαυσε να εκτελεί πτήσεις, μεταβιβάζοντας τις προγραμματισμένες της πτήσεις στην Khors Aircompany.

## Προορισμοί
Η Sky Wings εκτελούσε τα ακόλουθα προγραμματισμένα δρομολόγια (τον Αύγουστο 2011):
* **[[Ελλάδα]]**
** Αθήνα – Διεθνής Αερολιμένας Αθηνών **Βάση**
* **[[Ουκρανία]]**
** Κίεβο  – Αεροδρόμιο Ζουλιάνι
** Λβιβ – Διεθνές Αεροδρόμιο Λβιβ
** Οδησσός - Διεθνές Αεροδρόμιο Οδησσού

## Στόλος
Μέχρι τις 31 Αυγούστου 2012, ο στόλος της the Sky Wings αποτελούνταν από τα εξής αεροσκάφη μέσης ηλικίας 15,9 ετών:

## Παραπομπές


## Εξωτερικοί σύνδεσμοι
* Αεροσκάφη της Sky Wings Airlines<br> 

Κατηγορία:Πρώην αεροπορικές εταιρείες της Ελλάδας
The Wild, the Willing and the Innocent

Το **The Wild, the Willing and the Innocent** είναι το ένατο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιανουάριο του 1981 μέσω της δισκογραφικής εταιρίας "Chrysalis Records".

Με παραγωγή από το ίδιο το συγκρότημα, ο δίσκος υπήρξε πειραματικός ως προς τον ήχο του, με σύνθεση εγχόρδων να συνοδεύει τους UFO στο κομμάτι "*Profession Of Violence*", ενώ γκεστ συμμετοχή πραγματοποίησε ο κιμπορντίστας των Uriah Heep, Τζον Σλόμαν. Για την προώθηση του άλμπουμ, οι UFO περιόδευσαν ανοίγοντας τις εμφανίσεις του Ozzy Osbourne.

Το άλμπουμ σκαρφάλωσε στο βρετανικό Top-20 και το # 77 του Billboard στις Ηνωμένες Πολιτείες, ενώ το σινγκλ "*Lonely Heart*" μπήκε στο Top-50 της πατρίδας τους.

## Λίστα Τραγουδιών
# "Chains Chains" *<small>(Way, Mogg)</small>* – 3:24  
# "Long Gone" *<small>(Chapman, Mogg)</small>* – 5:17  
# "The Wild, the Willing and the Innocent" *<small>(Chapman, Mogg)</small>* – 4:57  
# "It's Killing Me" *<small>(Way, Mogg)</small>* – 4:29
# "Makin' Moves" *<small>(Chapman, Mogg)</small>* – 4:43  
# "Lonely Heart" *<small>(Chapman, Way, Mogg)</small>* – 5:00 
# "Couldn't Get It Right" *<small>(Chapman, Way, Mogg)</small>* – 4:33  
# "Profession of Violence" *<small>(Chapman, Mogg)</small>* – 4:22 

### Μπόνους κομμάτι στην ιαπωνική έκδοση του CD
# "Hot 'n' Ready" (live) *<small>(Schenker, Mogg)</small>*  – 3:34

## Θέσεις τσαρτ

## Μέλη των UFO
Οι μουσικοί οι οποίοι ηχογράφησαν το "*The Wild, the Willing and the Innocent*" ήταν οι εξής:
* **[[Φιλ Μογκ]]** - φωνητικά
* **Πολ Τσάπμαν** - κιθάρα
* **[[Πιτ Γουέι]]** - μπάσο
* **Νιλ Κάρτερ** - πλήκτρα
* **[[Άντι Πάρκερ]]** - τύμπανα

;*Γκεστ συμμετοχές*
* **Τζον Σλόμαν** - πλήκτρα
* **Πολ Μπακμάστερ** - ενορχήστρωση

## Παραπομπές


## Πηγές
* The Wild, the Willing and the Innocent - UFO | Songs, Reviews, Credits | AllMusic
* UFO - The Wild, the Willing and the Innocent (album review) | Sputnikmusic
* MusicMight :: Artists :: UFO

Κατηγορία:Δισκογραφία των UFO
Κατηγορία:Άλμπουμ του 1981
Μακεδονικές Αερογραμμές

Οι **Μακεδονικές Αερογραμμές** ήταν μια θυγατρική εταιρεία των Ολυμπιακών Αερογραμμών, του πρώην εθνικού αερομεταφορέα της Ελλάδας. Η εταιρεία έπαυσε να λειτουργεί το 2003, όταν ανέλαβε τη λειτουργεία των Ολυμπιακών Αερογραμμών, και μετονομάστηκε σε Olympic Airlines.

Μετά την ιδιωτικοποίηση των Ολυμπιακών Αερογραμμών και το σχηματισμό της Olympic Air, ανακοινώθηκε η ίδρυση θυγατρικής στη Βόρειο Ελλάδα, με το όνομα Μακεδονικές Αερογραμμές από τον νέο διεθύνοντα σύμβουλο Ανδρέα Βγενόπουλο.

## Ιστορικό

### 1992&#x2013;2003
Οι **Μακεδονικές Αερογραμμές** ιδρύθηκαν το 1992 ως μια θυγατρική εταιρεία εκτέλεσης ναυλωμένων πτήσεων, του ελληνικού εθνικού αερομεταφορέα, των **Ολυμπιακών Αερογραμμών**. Η διοίκηση των Ολυμπιακών Αερογραμμών αποφάσισε τη μετονομασία της θυγατρικής ναυλωμένων πτήσεων, της **Olympic AirTours** το 1992 και έτσι προέκυψε η ονομασία των Μακεδονικών Αερογραμμών.

Οι Μακεδονικές Αερογραμμές ακολούθησαν τα βήματα της προκατόχου τους, της Olympic AirTours, κυρίως για προγραμματισμό πτήσεων παραθερισμού έως το 1998. Τη χρονιά αυτή η εταιρεία απέκτησε δύο αεροσκάφη B727-200 από τις Ολυμπιακές Αερογραμμές. Ξεκινώντας με αυτά τα αεροσκάφη, η εταιρεία προσέφερε ναυλωμένες πτήσεις από τα ελληνικά νησιά, αλλά και την ενδοχώρα προς την Ευρώπη. Η εταιρεία είχε έρθει σε συμφωνίες με μεγάλους τουριστικούς πράκτορες. Ένα χρόνο μετά, το 1999, η εταιρεία χρησιμοποίησε νέα αεροσκάφη με τη μίσθωση δύο B737-400 προς αντικατάσταση των παλαιών Boeing 727. Μιας και αποτελούσε θυγατρική των Ολυμπιακών Αερογραμμών, η συντήρηση και η υποστήριξη των αεροσκαφών γινόταν από τη μητρική εταιρεία, τις Ολυμπιακές Αερογραμμές.

Μέχρι το 2003, ο στόλος των Μακεδονικών Αερογραμμών, χρησιμοποιούνταν επίσης και για προγραμματισμένα δρομολόγια των Ολυμπιακών Αερογραμμών, ειδικά μετά την απόσυρση των παλαιότερων Boeing 737-200. Τον Ιούλιο 2003, η εταιρεία μίσθωσε δύο αεροσκάφη τύπου McDonnell Douglas MD-82 τα οποία χρησιμοποιούνταν και για ναυλωμένες πτήσεις. Στις 12 Δεκεμβρίου 2003, λόγω των τεραστίων προβλημάτων στον όμιλο των Ολυμπιακών Αερογραμμών, υπήρξε μια αναδιάρθρωση. Οι Μακεδονικές Αερογραμμές διαχωρίστηκαν από τον όμιλο, μετονομάστηκαν σε Ολυμπιακές Αερογραμμές (*Olympic Airlines*) και ανέλαβαν όλες τις πτητικές λειτουργίες της προηγούμενης εταιρείας, συμπεριλαμβανομένων των κωδικών IATA και ICAO.

### 2010: Επαναλειτουργία
Τη 1η Οκτωβρίου 2009, μιλώντας μετά την παρθενική πτήση στη Θεσσαλονίκη της Olympic Air, ο διευθύνων σύμβουλος της MIG, Ανδρέας Βγενόπουλος δήλωσε πως η Olympic Air θα επαναλειτουργήσει στο κοντινό μέλλον, τις Μακεδονικές Αερογραμμές. Ο κύριος Βγενόπουλος ανέφερε πως η Olympic Air διαθέτει την αποκλειστική χρήση της ονομασίας των Μακεδονικών Αερογραμμών. Ο κύριος Βγενόπουλος ανέφερε πως οι Μακεδονικές Αερογραμμές θα λειτουργούσαν εντός των επομένων δύο ή τριών μηνών ενώ οι πρώτες πτήσεις θα εκτελούνταν προς τη Γερμανία και το Άμστερνταμ. Αυτές οι ανακοινώσεις, δεν έγιναν πραγματικότητα ποτέ.

## Ιστορικός στόλος

## Παραπομπές


## Εξωτερικοί σύνδεσμοι
* Ιστορία των Μακεδονικών Αερογραμμών

Κατηγορία:Ολυμπιακές Αερογραμμές
Κατηγορία:Πρώην αεροπορικές εταιρείες της Ελλάδας
Walt Disney Studios Home Entertainment

Η **Walt Disney Studios Home Entertainment** (συγχωνεύθηκε ως **Buena Vista Home Entertainment, Inc.** από το 1997, με την παλιά ονομασία της να είναι *Walt Disney Telecommunications & Non-Theatrical Company*, από το 1980 έως το 1987, που ακολούθως ονομάστηκε έως το 1997 ως *Buena Vista Home Video*) είναι τμήμα της The Walt Disney Company και ο *Home video* διανομέας της. Η Disney ξεκίνησε να διανέμει μόνη της βιντεοταινίες από το 1980, υπό τον τίτλο *Walt Disney Home Video*.

## Παραπομπές


## Εξωτερικοί σύνδεσμοι
*

Κατηγορία:The Walt Disney Company
Μηνάς Σταυρακάκης

Ο **Μηνάς Σταυρακάκης** (1946) είναι Έλληνας πολιτικός.

## Βιογραφικό
Γεννήθηκε το 1946 στο Ηράκλειο Κρήτης. Σπούδασε οικονομικά στην Ανώτατη Βιομηχανική Σχολή Πειραιώς (σημερινό Πανεπιστήμιο Πειραιώς) και στο London School of Economics.

Υπήρξε ιδρυτικό στέλεχος του ΠΑΣΟΚ και στις κυβερνήσεις του Ανδρέα Παπανδρέου διατέλεσε γενικός διευθυντής του Εθνικού Ιδρύματος Νεότητας, μέλος του Διοικητικού Συμβουλίου της Εθνικής Σχολής Δημόσιας Διοίκησης, ειδικός σύμβουλος στα υπουργεία Παιδείας και Οικονομικών, καθώς και πρόεδρος του Ελληνικού Κέντρου Παραγωγικότητας (ΕΛΚΕΠΑ).

Από τις αρχές της δεκαετίας του 1990 ήταν ηγετικό στέλεχος της λεγόμενης «ομάδας των λοχαγών» του ΠΑΣΟΚ, μαζί με τους Δημήτρη Ρέππα, Στέφανο Μανίκα, Χάρη Καστανίδη, Ευάγγελο Μαλέσιο κτλ. οι οποίοι το 1996 διαδραμάτισαν αποφασιστικό ρόλο στην επικράτηση του Κώστα Σημίτη στη μάχη της διαδοχής του Ανδρέα Παπανδρέου.

Από το 1996 μέχρι το 2000 ήταν βουλευτής Ηρακλείου του ΠΑΣΟΚ, ενώ από το 2000 έως το 2004 γενικός γραμματέας Διεθνών Οικονομικών Σχέσεων στην κυβέρνηση Σημίτη.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το ΠΑΣΟΚ
Παγκόσμιο πρωτάθλημα Φόρμουλα 1 (2006)

Το **Παγκόσμιο Πρωτάθλημα της Φόρμουλα 1 του 2006** ήταν το 57ο που διοργάνωσε η FIA (Διεθνής Ομοσπονδία Αυτοκινήτου). Ο πρώτος αγώνας ήταν αυτός του Μπαχρέιν στις 12 Μαρτίου 2006 και το πρωτάθλημα ολοκληρώθηκε στις 22 Οκτωβρίου 2006 στη Βραζιλία. Συνολικά διεξήχθησαν 18 αγώνες και έλαβαν μέρος 11 ομάδες.

Παγκόσμιος πρωταθλητής αναδείχθηκε ο Φερνάντο Αλόνσο για δεύτερη συνεχόμενη χρονιά και έγινε ο νεώτερος παγκόσμιος πρωταθλητής που κατάφερε κάτι τέτοιο, ενώ δεύτερος ήρθε ο Μίχαελ Σουμάχερ, σε μια σεζόν που χαρακτηρίστηκε από εξαιρετικά σκληρό ανταγωνισμό μεταξύ των δύο οδηγών για τον τίτλο, καθώς μάλιστα ο καθένας τους πέτυχε από 7 νίκες στη σεζόν. Τελικώς ο Σουμάχερ έχασε βαθμολογικά τον τίτλο μόλις στον προτελευταίο αγώνα, όπου είχε την ατυχία να εγκαταλείψει από σπάσιμο κινητήρα, ενώ ήταν στην πρώτη θέση. Το πρωτάθλημα κατασκευαστών κατέκτησε η ομάδα της Ρενώ, πέντε βαθμούς μπροστά από την δεύτερη ομάδα, που ήταν η Φερράρι.

Μέχρι σήμερα, παραμένει το τελευταίο πρωτάθλημα κατασκευαστών που κατέκτησε η Ρενώ και το τελευταίο πρωτάθλημα οδηγών που κατέκτησε Ισπανός οδηγός. Επίσης, ήταν η τελευταία σεζόν που η Michelin υπήρξε προμηθεύτρια ελαστικών στη διοργάνωση, η τελευταία σεζόν που υπήρξαν δύο εταιρείες προμήθειας ελαστικών και, γενικότερα, η τελευταία σεζόν που υπήρξε πάνω από μία προμηθεύτρια εταιρεία ελαστικών, καθώς η Michelin αποσύρθηκε από τη Φόρμουλα 1 μετά τη λήξη της σεζόν του 2006 και η Bridgestone έγινε εκ νέου η μοναδική προμηθεύτρια εταιρεία ελαστικών στη διοργάνωση.

## Ομάδες και Οδηγοί

## Βαθμολογίες
### Βαθμολογία οδηγών
Η βαθμολογία για το πρωτάθλημα των οδηγών είχε ως εξής:

### Βαθμολογία κατασκευαστών
220px|μικρογραφία|δεξιά|Το πρωτάθλημα κατασκευαστών του 2006 ήταν μια αναμέτρηση των ομάδων της Ρενώ και της Φερράρι, με αντίστοιχους πρωταγωνιστές τον πρωταθλητή Φερνάντο Αλόνσο και τον Μίκαελ Σουμάχερ
Η βαθμολογία για το πρωτάθλημα των κατασκευαστών είχε ως εξής:

## Παραπομπές



Φορμουλα 1
2006
Μάχη του Νέβιλ

Η **μάχη του Νέβιλ-Κρος** (αγγλικά: Neville's Cross) (17 Οκτωβρίου 1346) αποτελεί ένα από τα επεισόδια του εκατονταετή πολέμου και των πολέμων για την ανεξαρτησία της Σκωτίας. Κατά τη διάρκεια της μάχης ο στρατός της Σκωτίας ηττήθηκε, ενώ ο βασιλείας της Σκωτίας Δαυίδ Β΄ αιχμαλωτίστηκε. 

## Πρελούδιο
Η βραχύχρονη ειρήνη μεταξύ Αγγλίας και Σκωτίας διακόπηκε το 1345 με την εισβολή των Άγγλων στη Σκωτία. Την ίδια χρονική φάση ανανεώθηκε ο πόλεμος στη Γαλλία: στην 12 Ιουνίου του 1346 τα στρατεύματα του Εδουάρδου Γ΄ της Αγγλίας αποβιβάστηκαν στη Νορμανδία. Παραμένοντας πιστός στη συμμαχία με τη Γαλλία, ο Δαυίδ Β΄ εισέβαλε στη βόρεια Αγγλία. Αντιμετώπισε δυσκολία να επιτύχει στρατηγικά αποτελέσματα λόγω τον οχυρωματικών έργων που είχαν κατασκευαστή από τον Εδουάρδου Γ΄ για αυτό το ενδεχόμενο. Παρόλου αυτά, λόγω της δυσμενής θέσης της Γαλλίας μετά την ήττα στη μάχη του Crécy, ο σκωτσέζος βασιλείας συγκέντρωσε ξανά τον στρατό του και εισέβαλε τη βόρεια Αγγλία. Μετά τη λεηλασία της περιοχής του Cumberland, το στράτευμα του πλησίασε την πόλη Durham.

## Μάχη
Τα Σκωτσέζικα στρατεύματα αριθμούσαν 12 χιλιάδες. Το Αγγλικό στράτευμα αποτελούσε η τοπική πολιτοφυλακή και αριθμούσε 3-4 χιλιάδες (αν και ο Jean Froissart αναφέρει 11 χιλιάδες). Τη διοίκηση του Αγγλικού στρατεύματος είχε αναβάλει ο αρχιεπίσκοπος του Γιορκ, William de la Zouche. Στις 17 Οκτωβρίου τα δυο στρατεύματα παρατάθηκαν δυτικά του Durham, κοντά στο Αγγλοσαξονικό μνημείο του Νέβιλ-Κρος. 
Ξέροντας πόσο καθοριστικό παράγοντα έπαιξε η διατήρηση της αμυντικής θέσης στις μάχες του Crécy και του Halidon Hill και οι δύο πλευρές επέλεξαν στάση αναμονής. Στη παρούσα όμως συγκυρία η πλάστιγγά έγερνε προς την πλευρά των Άγγλων που παρενοχλούσαν τις γραμμές των Σκωτσέζων με τους τοξότες τους. Αυτό είχε ως αποτέλεσμα ο Δαυίδ Β΄ να αφήσει τις αμυντικές θέσεις και να κινηθεί ενάντια των Αγγλικών δυνάμεων με δυο από τα τρία τάγματα του στρατού του. Τα διάφορα όμως εμπόδια μεταξύ των δυο παρατάξεων έκαναν τα Σκωτσέζικα στρατεύματα εύκολο στόχο για του Άγγλους τοξότες, ακολουθώντας το ίδιο μοτίβο με τη μάχη του Crécy. Το τρίτο τάγμα, υπό τη διοίκηση του Ροβέρτου Στιούαρτ, τράπηκε σε φυγή. Το αποτέλεσμα ήταν η ήττα του Σκωτσέζικου στρατού και η αιχμαλωσία του Δαυίδ Β΄. Αιχμαλωτίστηκαν, επίσης, πολύ Σκωτσέζοι ευγενείς.

## Σημασία
Η ήττα των Σκωτσέζων στη μάχη του Νέβιλ-Κρος και η αιχμαλωσία του Δαυίδ Β΄ είχε ως αποτέλεσμα τη μακρά απουσία της Σκωτίας από τα δρόμενα του εκατονταετή πολέμου. Οι διαπραγματεύσεις για την πληρωμή λύτρων για την απελευθέρωση του βασιλεία τελείωσαν μόλις το 1357. Ακόμα και μετά την επιστροφή του Δαυίδ Β΄ στη Σκωτία, ήταν αναγκασμένος να διατηρεί ειρήνη με την Αγγλία. Σαν αποτέλεσμα, ο Εδουάρδος Γ΄ είχε την ευχέρεια να πραγματοποιεί επιχειρήσεις στη Γαλλία ανενόχλητος για τα νώτα του στη Βρετανία.

## Εξωτερικοί σύνδεσμοι
* 

Κατηγορία:Στρατιωτική ιστορία της Αγγλίας
Νεβιλ
Φρανκ Γουέλκερ

Ο **Φράνκλιν Γουέντελ "Φρανκ" Γουέλκερ** (αγγλικά: Franklin Wendell "Frank" Welker, 12 Μαρτίου 1946) είναι Αμερικανός ηθοποιός, ο οποίος περισσότερο ασχολείται με τη φωνητική ηθοποιία. Γεννημένος στο Ντένβερ, μετακόμισε στην Καλιφόρνια, όπου φοίτησε στο Santa Monica College, όπου ειδικεύτηκε στις Θεατρικές Σπουδές. Μάλιστα, το 1966, τιμήθηκε για την ερμηνεία του σε κολεγιακό θέατρο, σε διασκευή του ''Μάγου του Οζ'', ως το Δειλό Λιοντάρι. Το 1969 άρχισε να κάνει και φωνητική ηθοποιία, με τη σειρά κινουμένων σχεδίων *[[Scooby-Doo, Where Are You!]]* (1969) στο ρόλο του Φρεντ Τζόουνς, ρόλο που διατηρεί έως και σήμερα, καθώς τον έχει υποδυθεί σε όλο το franchise της σειράς, εκτός ελαχίστων εξαιρέσεων. Αργότερα, συμμετείχε με πολλούς ρόλους στη σειρά ''The Transformers'' (1984). Συμμετείχε επίσης και στον ρόλο των ρομπότ στο *[[Transformers 3]]* και το *[[Transformers 4: Εποχή Αφανισμού]]*. Επιπλέον, έχει υποδυθεί το ρόλο του Αμπού στην ταινία της Disney, *[[Αλαντίν (ταινία, 1992)|Αλαντίν]]*, το 1992.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Frank Welker @ The Numbers 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Scooby-Doo
Heaven and Hell (τραγούδι, Black Sabbath)

To **Heaven and Hell** είναι τραγούδι του αγγλικού Heavy Metal συγκροτήματος Black Sabbath, το οποίο συμπεριλήφθηκε στον ένατο δίσκο τους, *[[Heaven and Hell (άλμπουμ)|Heaven and Hell]]*, το 1980. Η μουσική γράφτηκε κυρίως από τον Τόνι Αϊόμι, αλλά πιστώνεται σε όλο το συγκρότημα. Οι στίχοι γράφτηκαν από τον Ρόνι Τζέιμς Ντίο, ο οποίος συμμετείχε για πρώτη φορά σε δίσκο του σχήματος. Το τραγούδι έχει ερμηνευθεί από εκεί και πέρα από διάφορα συγκροτήματα που συμμετείχαν ή, ακόμα και όχι, οι δύο τους, όπως οι Black Sabbath, οι Heaven and Hell αλλά και οι Dio. Το τραγούδι είναι ένα από τα πιο γνωστά των Black Sabbath με τον Ντίο στα φωνητικά.

Το θέμα των στίχων είναι το Καλό και το Κακό και ότι δεν υπάρχει Παράδεισος και Κόλαση, αλλά και τα δύο βρίσκονται μέσα στους ανθρώπους, αλλά μέσω των επιλογών τους καθορίζουν τη ζωή τους. Με τέτοια θέματα καταπιανόταν συχνά ο Ντίο και σε άλλα τραγούδια του. Μουσικά το κομμάτι, ξεκινά με ένα riff, κατόπιν μπαίνει η φωνή και εκεί ακολουθείται ένας αργόσυρτος ρυθμός (κυρίως με τη συνοδεία μπάσου και κρουστών), όπου σταδιακά ανεβαίνει στο ρεφρέν, αλλά και προς το τέλος του επίσης, το κομμάτι, ωστόσο, κλείνει με ένα ακουστικό outro, παιγμένο με κιθάρα. Το riff με το οποίο ξεκινά το τραγούδι είναι ένα από τα πιο χαρακτηριστικά του Heavy Metal αλλά και γενικότερα του συγκροτήματος. Το Loudwire το κατέταξε 10ο στα 10 καλύτερα riff της δεκαετίας του 1980.

Το κομμάτι έχει διασκευαστεί από αρκετούς καλλιτέχνες, με την πιο γνωστή να είναι αυτή των Solitude Aetumus. Παρόλα αυτά, με αφορμή τον θάνατο του Ντίο, το 2010, πολλοί καλλιτέχνες θέλησαν να τον τιμήσουν και το ερμήνευαν ζωντανά σε συναυλίες τους, όπως οι Manowar και οι Anthrax. Επίσης, ο τηλεοπτικός σταθμός VH1, το κατέταξε 81ο στα Σπουδαιότερα Hard Rock Τραγούδια όλων των εποχών. Ενώ, σε μία ψηφοφορία της ελληνικής έκδοσης του *[[Metal Hammer]]*, το κομμάτι συγκαταλέγεται στον κατάλογο με τα 200 Σπουδαιότερα Τραγούδια όλων των εποχών, καταλαμβάνοντας την 5η θέση.

## Παραπομπές


Κατηγορία:Τραγούδια του 1980
Κατηγορία:Τραγούδια των Black Sabbath
Σύνταγμα της Λιθουανίας

Το **Σύνταγμα της Δημοκρατίας της Λιθουανίας** (λιθουανικά: *Lietuvos Respublikos Konstitucija*) αποτελεί την ανώτατη νομοθετική πράξη της χώρας και εγκρίθηκε με δημοψήφισμα στις 25 Οκτωβρίου 1992.

Το Ανώτατο Σοβιέτ της Λιθουανικής ΣΣΔ διακήρυξε την ανεξαρτησία της Λιθουανίας από τη Σοβιετική Ένωση στις 11 Μαρτίου 1990. Την ίδια ημέρα εξέδωσε ένα προσωρινό σύνταγμα, την λεγόμενη Προσωρινή Βασική Νομοθεσία. Η Νομοθεσία αυτή θέσπισε ένα πλαίσιο για το νέο κράτος, με εγγύηση των δημοκρατικών δικαιωμάτων και θέσπιση κανόνων δημοκρατικών διαδικασιών. Κατά τη διάρκεια των επόμενων δύο ετών, πραγματοποιήθηκαν οι εργασίες για την κατάρτιση ενός νέου συντάγματος. Στα τέλη του 1991, το Ανώτατο Συμβούλιο θέσπισε μια επιτροπή επιφορτισμένη να προετοιμάσει το σχέδιο του συντάγματος. Η προκύπτουσα πρόταση εγκρίθηκε από το Ανώτατο Συμβούλιο τον Οκτώβριο του 1992 και ακολούθησε δημοψήφισμα που επικύρωσε την υιοθέτησή του.

Θεμελιώδη ανθρώπινα δικαιώματα και δημοκρατικές αρχές, συμπεριλαμβανομένης της ελευθερίας της σκέψης, της πίστης και της συνείδησης, κατοχυρώνονται στο σύνταγμα, το οποίο επιτρέπει τη θρησκευτική διδασκαλία στα δημόσια σχολεία. Εκτός από τα προσωπικά, πολιτικά και θρησκευτικά δικαιώματα, το Σύνταγμα διασφαλίζει και τα κοινωνικά δικαιώματα. Σε αυτά περιλαμβάνονται η δωρεάν ιατρική περίθαλψη, οι συντάξεις γήρατος, τα επιδόματα ανεργίας και η υποστήριξη προς οικογένειες και παιδιά.

## Παραπομπές


Κατηγορία:Πολιτική της Λιθουανίας
Λιθουανια
Black Sabbath (τραγούδι)

Το **Black Sabbath** είναι τραγούδι του αγγλικού Heavy metal συγκροτήματος Black Sabbath, το οποίο συμπεριλήφθηκε ομώνυμο ντεμπούτο δίσκο τους, *[[Black Sabbath (άλμπουμ)|Black Sabbath]]*, το 1970. Η μουσική πιστώνεται και στα τέσσερα μέλη του συγκροτήματος, ενώ οι στίχοι γράφτηκαν από τον Γκίζερ Μπάτλερ, οι οποίοι εμπνεύστηκαν από ένα περιστατικό που υποστηρίζει ότι έζησε ο τελευταίος. Το συγκρότημα, λέει, ότι ο Ozzy είχε αφήσει στο σπίτι του Μπάτλερ ένα βιβλίο που περιείχε θέματα μαύρης μαγείας, όταν όμως ο Μπάτλερ ξύπνησε από ένα εφιάλτη του, αντίκρισε μία μαύρη φιγούρα και το βιβλίο δεν ήταν πια εκεί. Αυτό το «περιστατικό» περιγράφεται στο τραγούδι.

Στα μουσικά χαρακτηριστικά του, το τραγούδι έχει ως intro ήχους βροχής, κεραυνών και μιας καμπάνας, η οποία ακούγεται κι αφού μπουν τα όργανα. Κατόπιν, ακολουθεί ένα βαρύ riff, το οποίο χρησιμοποιεί την 4η αυξημένη (δύο συνεχόμενες νότες απέχουν τεσσερισήμισι τόνους), η οποία αναφέρεται ως *diabolus in musica*. Στη Δυτική μουσική θεωρείται πως έχει σατανική χροιά. Το τραγούδι αυτό ήταν ένα από τα πρώτα, στο είδος, που ακολούθησαν αυτή τη σύνθεση, αργότερα το κάνανε αρκετοί. Πέρα από αυτό το riff, όλο το τραγούδι, η ατμόσφαιρά του, αλλά και το χαμήλωμα της κιθάρας ενέπνευσε όλο το μουσικό είδος που σήμερα ονομάζεται Heavy Metal.

Το κομμάτι με το πέρας των χρόνων έχει διασκευαστεί από αρκετά rock συγκροτήματος όπως τους Iced Earth και τους Type Ο Negative. Ενώ, σε μία ψηφοφορία της ελληνικής έκδοσης του *[[Metal Hammer]]*, το κομμάτι συγκαταλέγεται στον κατάλογο με τα *200 Σπουδαιότερα Τραγούδια όλων των εποχών*, καταλαμβάνοντας την 57η θέση.

## Παραπομπές


## Εξωτερικοί σύνδεσμοι
*Allmusic review of the song

Κατηγορία:Τραγούδια του 1970
Κατηγορία:Τραγούδια των Black Sabbath
War Pigs

To **War Pigs** είναι ένα τραγούδι του αγγλικού Heavy Metal συγκροτήματος Black Sabbath, το οποίο συμπεριλήφθηκε στον στον δεύτερο δίσκο του συγκροτήματος το *[[Paranoid (άλμπουμ)|Paranoid]]*, το 1970. Η μουσική πιστώνεται σε όλο το συγκρότημα, ενώ οι στίχοι, όπως και σχεδόν όλοι του άλμπουμ αυτού, γράφτηκαν από τον Γκίζερ Μπάτλερ. Ο αρχικός τίτλος του κομματιού ήταν Walpurgis.  Το κομμάτι, βάσει του στιχουργού, «δεν έχει να κάνει με τις κυβερνήσεις ή την πολιτική, αλλά αφορούσε το Κακό. Αλλά συμφωνήσαμε να το αλλάξουμε τον τίτλο γιατί ακουγόταν πολύ σατανιστικός, χωρίς όμως να πειράξουμε και τους στίχους». Ωστόσο, πριν κυκλοφορήσει επίσημα, το σχήμα συνήθιζε να παραλλάσσει τους στίχους του κομματιού, σε συναυλίες. Παράδειγμα τέτοιο υπάρχει σε ένα compilation του Ozzy, το *[[The Ozzman Cometh]]*, το οποίο είναι μία πρώιμη έκδοση του κομματιού, για το BBC Radio 1, στις 26 Απριλίου 1970.

Το *[[Guitar World]]* περιέγραψε το κομμάτι ως το *Καλύτερο Heavy Metal Τραγούδι όλων των εποχών*, ενώ το ίδιο περιοδικό κατέταξε το σόλο του τραγουδιού 56ο, στα *100 Καλύτερα Κιθαριστικά Σόλο όλων των εποχών*. Ο Στιβ Χούι από το AllMusic, ονόμασε το κομμάτι κλασικό. Το κομμάτι έχει εμπνεύσει αρκετούς μουσικούς, ώστε να το διασκευάσουν όπως οι Faith No More, ενώ το ουγγρικό συγκρότημα Warpigs, πήρε το όνομά του από αυτό το τραγούδι. Ωστόσο, έχει χρησιμοποιηθεί σε σειρές, βιντεοπαιχνίδια και κινηματογραφικές ταινίες, όπως στο *[[300: Η άνοδος της Αυτοκρατορίας]]*.

## Παραπομπές


Κατηγορία:Τραγούδια του 1970
Κατηγορία:Τραγούδια των Black Sabbath
Κατηγορία:Αντιπολεμικά τραγούδια
Κατηγορία:Singles του 1970
Κατηγορία:Singles της Vertigo Records
Αποικία του Σκάγκεν

thumb|229x229px|''"Ζήτω, ζήτω, ούρα!" (''1888)
Η λεγόμενη **«Αποικία του Σκάγκεν»** ή **«οι Ζωγράφοι του Σκάγκεν»** (*[[Δανικά]]*: Skagensmalerne) ήταν μια ομάδα Δανών και Σκανδιναβών καλλιτεχνών που συγκεντρώνονταν στην πόλη Σκάγκεν, από τα τέλη της δεκαετίας του 1870 μέχρι το τέλος του 19ου αιώνα. Η Σκάγκεν ήταν καλοκαιρινός προορισμός που προσελκούσε βόρειους καλλιτέχνες που ήθελαν να ζωγραφήσουν τα ηλιόλουστα τοπία της, μιμούμενοι τους Γάλλους ιμπρεσιονιστές, αν και τα μέλη της αποικίας Σκάγκεν είχαν επιρροές από κινήματα του Ρεαλισμού, όπως της Σχολής της Μπαρμπιζόν. Επαναστάτησαν κατά των αυστηρών παραδόσεων της Βασιλικής Ακαδημία Καλών Τεχνών της Δανίας και την Βασιλική Ακαδημία Τεχνών της Σουηδίας, ενστερνίζοντας κινήματα και τεχνικές που είδαν στο Παρίσι. Μεταξύ των μελών της ομάδας ήταν: η Άννα και ο Μίκαελ Άνκερ, ο Πέτερ Σεβερίν Κρέιερ, ο Καρλ Μάντσεν,  ο Λόριτς Τάξεν, η Μαρί Κρέιερ, ο Καρλ Λόκερ, ο Βίγκο Γιοχάνσεν, ο Θόρβαλντ Νις, ο Όλιβερ Μπιόρκ, ο Γιόχαν Κράουθεν, ο Κρίστιαν Κρογκ και ο Έιλιφ Πέτερσεν. Η ομάδα συγκέντρωνόταν τακτικά στο ξενοδοχείο Μπρόντουμς (*[[Δανικά]]*: Brøndums)

thumb|229x229px|Η ομάδα στο Ξενοδοχείο Μπρόντουμς το 1891-1892
Η Σκάγκεν βρίσκετε στο βόρειο τμήμα της Γιουτλάνδης, είχε την μεγαλύτερη αλιευτική κοινότητα στη Δανία, με περισσότερο από το ήμισυ του πληθυσμού της να είναι ψαράδες. Οι ψαράδες ήταν μακράν το πιο διαδεδομένο θέμα για τους ζωγράφους της Σκάγκεν. Επίσης διαδεδομένο θέμα ήταν και οι μεγάλες παραλίες της Σκάγκεν. Ο Πέτερ Σέβεριν Κρέιερ, ένα από τα πιο γνωστά πρόσωπα της ομάδας, εμπνεύστηκε από το φαινόμενο «Μπλε ώρα» ("Blue Hour") που συμβαίνει στις παραλίες της Σκάγκεν, και κάνει οπτικά την θάλασσα και τον ουρανό να ενώνονται, να κάνει τον πίνακα «Καλοκαιρινή Βραδιά στην παραλία της Σκάγκεν - Ο καλλιτέχνης και η σύζυγός του» (1899). Αν και ο κάθε ζωγράφος της ομάδας ακολουθούσε το δικό του προσωπικό στιλ, χωρίς να εμμένουν σε μια κοινή προσέγγιση, ένα από τα κοινά τους χαρακτηριστικά ήταν να ζωγραφίζουν σκηνές από τις δικές τους κοινωνικές εκδηλώσεις, παίζοντας χαρτιά, γιορτάζοντας ή απλά τρώγοντας μαζί.

## Εξωτερικοί σύνδεσμοι
* 

Αποικια Σκαγκεν
Βασίλειος Σταυρίδης

Ο **Βασίλειος Θ. Σταυρίδης** (1925-2016) ήταν θεολόγος καθηγητής στη Θεολογική Σχολή της Χάλκης.

## Βίος
Ο Βασίλειος Σταυρίδης  γεννήθηκε στον Γαλατά της Κωνσταντινούπολης στις 28 Δεκεμβρίου 1925. Εγκύκλιες σπουδές πραγματοποίησε στην Αστική Σχολή Βαφεοχωρίου (1931-1937). Τις τρεις πρώτες τάξεις του Γυμνασίου περάτωσε στο Ημιγυμνάσιο της Μεγάλης του Γένους Σχολής (1938-1941) στο Φανάρι. Τις γυμνασιακές του σπουδές ολοκλήρωσε στο Γυμνάσιο της θεολογικής Σχολής της Χάλκης μεταξύ του 1941-1944. Αποφοίτησε από αυτήν  αριστούχος το έτος 1947 υποβάλλοντας εναίσιμη επί πτυχίω διατριβή με θέμα «Ο χαρακτηρισμός του Ωριγένους». Προσεκλήθη για μεταπτυχιακές σπουδές στις Η.Π.Α από τον τότε Αρχιεπίσκοπο Αμερικής Αθηναγόρα. Στην Αμερική φοίτησε στη θεολογική Σχολή του Άντοβερ Νιούτον στο Νιούτον Σέντερ της Μασαχουσέτης, από την οποία και έλαβε μεταπτυχιακό δίπλωμα θεολογίας το 1949, με τη διατριβή «Η Ηθική του Κλήμεντος Αλεξανδρέως» και του Πανεπιστημίου της Βοστώνης, της οποίας και αναγορεύθηκε διδάκτωρ με τη διατριβή «Θεολογική Εκπαίδευσις εν τη Αλεξανδρινή Σχολή» με τον βαθμό «άριστα» το 1951.

Τον Οκτώβριο του 1951 διορίσθηκε τακτικός Καθηγητής της Εκκλησιαστικής Ιστορίας στη θεολογική Σχολή της Χάλκης, στην οποία δίδαξε και Ιστορία των Ορθοδόξων Αυτοκέφαλων Εκκλησιών, Ιστορία του Δυτικού Χριστιανισμού και Ιστορία της Οικουμενικής Κινήσεως κατά περιόδους δε και Είσαγωγή και Εξηγητική της Παλαιάς και της Καινής Διαθήκης. Από το 1975 ήταν Καθηγητής της θεολογικής Σχολής του Αγίου Ιωάννου του Δαμασκηνού, η οποία λειτουργεί στη Ιερή Μονή Μπαλαμάν κοντά στην Τριπόλη του Λιβάνου. Διετέλεσε επισκέπτης Καθηγητής στη θεολογική Σχολή του Αριστοτελείου Πανεπιστημίου Θεσσαλονίκης από το 1985 και εξής, και Καθηγητής στη Θεολογική Σχολή (θεολογικόν Κολλέγιον) του Αποστόλου Ανδρέου στο Σίδνεϊ της Αυστραλίας από το 1991 και εξής.

Ο Β. Σταυρίδης πέθανε στις 19 Φεβρουαρίου 2016.

## Διακρίσεις
Το έργο του *Οι Οικουμενικοί Πατριάρχαι*, τόμοι Α΄ καί Β΄ (Θεσσαλονίκη 1977-1978), βραβεύθηκε από την Ακαδημία Αθηνών το 1979. Την 1η Ιανουαρίου 1992 αναγορεύθηκε Άρχοντας Διδάσκαλος του Ευαγγελίου του Οικουμενικού Πατριαρχείου.

## Παραπομπές


## Πηγές
* Σπυρίδων Κοντογιάννης: «Βασίλειος Θ. Σταυρίδης, βίος, έργο, δράσις», *Κληρονομία*, τόμ. 34 (2004), σελ. 161-165
* «ΕΚΟΙΜΗΘΗ Ο ΑΡΧΩΝ ΒΑΣΙΛΕΙΟΣ ΣΤΑΥΡΙΔΗΣ»

## Βιβλιογραφία
* Πασχάλης Βαλσαμίδης: *Ο καθηγητής της Θεολογικής Σχολής της Χάλκης Βασίλειος Θ. Σταυρίδης. Μια ιστορική και πνευματική προσωπικότητα της Κωνσταντινούπολης*, εκδ. οίκος Αδελφών Κυριακίδη, Θεσσαλονίκη 2013

Κατηγορία:Έλληνες θεολόγοι
Κατηγορία:Έλληνες πανεπιστημιακοί του 20ού αιώνα
Σύνταγμα της Ιρλανδίας

Το **Σύνταγμα της Ιρλανδίας** είναι ο θεμελιώδης νόμος της Ιρλανδίας. Το ισχύον σύνταγμα είναι το δεύτερο από την ανεξαρτησία της Ιρλανδίας και ισχύει από τις 29 Δεκεμβρίου 1937. Τροποποίηση του συντάγματος μπορεί να γίνει μόνο μέσω δημοψηφίσματος. 

Το Σύνταγμα θεσπίζει μια κυβέρνηση στη βάση ενός κοινοβουλευτικού συστήματος. Προβλέπει έναν εκλεγμένο και σε μεγάλο βαθμό εθιμοτυπικό Πρόεδρο της Δημοκρατίας, έναν Πρωθυπουργό και μία Εθνοσυνέλευση. Προβλέπεται επίσης ένα ανεξάρτητο δικαστικό σώμα με επικεφαλής το Ανώτατο Δικαστήριο.

## Παραπομπές


Κατηγορία:Πολιτική της Ιρλανδίας
Ιρλανδια
Children of the Grave

Το **Children of the Grave** είναι ένα τραγούδι του αγγλικού Heavy Metal συγκροτήματος Black Sabbath, το οποίο συμπεριλήφθηκε στο τρίτο άλπμουμ του σχήματος, το *[[Master of Reality]]*, του 1971. Το κομμάτι θεωρείται από τα καλύτερα του δίσκου, αλλά και ένα από τα γνωστότερα των Black Sabbath, το οποίο παιζόταν διαχρονικά, από όλα τα line-up του συγκροτήματος. Η μουσική πιστώνεται και στα τέσσερα μέλη, ενώ οι στίχοι γράφτηκαν από τον Γκίζερ Μπάτλερ.

## Στίχοι - θεματολογία
Η θεματολογία του τραγουδιού είναι παρόμοια με εκείνη του War Pigs, από το προηγούμενο άλμπουμ του συγκροτήματος ''Paranoid'', μέσα στο γενικότερο αντιπολεμικό πνεύμα της εποχής του πολέμου στο Βιετνάμ. Οι στίχοι λένε ότι ο κόσμος δε "βαδίζει" σε σωστά μονοπάτια και ότι πρέπει οι νέοι να δράσουν, αλλιώς θα υπάρξουν επιπτώσεις.

## Άλλες πληροφορίες
To Children of the Grave τυπώθηκε και σε μια πρόμο έκδοση 7ιντσου (7΄΄) βινυλίου, το οποίο στην άλλη πλευρά είχε ένα τραγούδι των Status Quo, αφού και τα δύο σχήματα ανήκαν στην ίδια εταιρεία (Vertigo). Αυτό το 45άρι είναι σήμερα περιζήτητο από τους συλλέκτες και τους φίλους και των δυο συγκροτημάτων.

Στη deluxe έκδοση του *Master of Reality*, συμπεριλαμβάνονται δυο παραλλαγές του τραγουδιού, όπου η μία έχει αλλαγμένους στίχους και η άλλη είναι ορχηστρική.

Ορισμένα από τα ριφ που παίζει ο Τόνι Αϊόμι στο Children of the Grave αντιγράφηκαν αργότερα ακόμη και σε πέραν του χέβι μέταλ τραγούδια, με πιο χαρακτηριστική περίπτωση τις εναρκτήριες μουσικές νότες του Call Me των Blondie. Το κομμάτι έχει υποστεί αρκετές διασκευές, με αυτήν των White Zombie να ξεχωρίζει.

Σε μία ψηφοφορία της ελληνικής έκδοσης του *[[Metal Hammer]]*, το συμπεριλαμβάνει στον κατάλογο με τα «200 σπουδαιότερα τραγούδια όλων των εποχών», καταλαμβάνοντας την 117η θέση.

## Παραπομπές


Κατηγορία:Τραγούδια του 1971
Κατηγορία:Τραγούδια των Black Sabbath
Κατηγορία:Singles του 1994
Σύνταγμα της Ομοσπονδιακής Δημοκρατίας της Γερμανίας

Το **Σύνταγμα της Ομοσπονδιακής Δημοκρατίας της Γερμανίας** υπό την ιστορική ονομασία **Θεμελιώδης Νόμος για την Ομοσπονδιακή Δημοκρατία της Γερμανίας** (γερμανικά: *Grundgesetz für die Bundesrepublik Deutschland*) αποτελεί τη συνταγματική νομοθεσία της Ομοσπονδιακής Δημοκρατίας της Γερμανίας.

Εγκρίθηκε στις 8 Μαΐου 1949 στη Βόννη και με την υπογραφή των Δυτικών Συμμάχων του Β΄ Παγκοσμίου Πολέμου στις 12 Μαΐου, τέθηκε σε ισχύ στις 23 Μαΐου 1949. Αρχικό πεδίο εφαρμογής του ήταν τα κρατίδια της Δυτικής Γερμανίας, που βρίσκονταν υπό Συμμαχική κατοχή εκτός από εκείνο της σοβιετικής κατοχής και της πόλης του Βερολίνου, καθώς και του Σάαρλαντ. Το κοινοβουλευτικό συμβούλιο τότε δεν χρησιμοποίησε τη λέξη "σύνταγμα", καθώς θεώρησε ότι ο Θεμελιώδης Νόμος θα είχε προσωρινή ισχύ μόνο για την Δυτική Γερμανία και ότι ένα Σύνταγμα θα έπρεπε να συνομολογηθεί από όλους τους Γερμανούς και να έχει εφαρμογή σε μια ενοποιημένη Γερμανία. Μάλιστα το Σύνταγμα εκείνο στο προοίμιό του καθόριζε ως στόχο και καθήκον του Γερμανικού λαού "να ολοκληρώσει την ενότητα και ελευθερία της Γερμανίας" και προέβλεπε στο (αναθεωρημένο πλέον) άρθρο 23 την επέκταση της ισχύος του σε γερμανικά εδάφη που θα περιέρχονταν αργότερα στην επικράτεια της Ο.Δ.Γερμανίας, όπως συνέβη από 1.1.1957 με το Σάαρλαντ.

Μετά την επανένωση της Γερμανίας στις 3 Οκτωβρίου 1990 ο όρος αυτός εκπληρώθηκε και έκτοτε το Grundgesetz αποτελεί το Ομοσπονδιακό Σύνταγμα (*Bundesverfassung*). Το όνομα όμως δεν άλλαξε για τυπικούς λόγους: Ενώ το αρχικό σύνταγμα (ο "Θεμελιώδης Νόμος") στο άρθρο 146 προέβλεπε την αυτοδίκαιη λήξη της ισχύος του και αντικατάστασης από ένα τυπικό Σύνταγμα (Verfassung) μόλις επιτυγχάνετο η επανένωση της Γερμανίας, εντέλει η Λαοκρατική Δημοκρατία της Γερμανίας δήλωσε την "προσχώρησή της στο χώρο ισχύος του Θεμελιώδους Νόμου", λύση την οποία προέκριναν ο τότε Καγκελάριος της Ο.Δ.Γερμανίας Χέλμουτ Κολ και ο τότε Υπουργός Εσωτερικών Βόλφγκανγκ Σόιμπλε και η οποία καθιστούσε περιττή την ουσιαστική επανίδρυση της Γερμανίας μέσω ενός νέου Συντάγματος.

Στο Σύνταγμα τα πιο θεμελιώδη δικαιώματα κατοχυρώνονται στην πρώτη ενότητα (άρθρα 1-19). Με αυτό η Γερμανία αποτελεί κοινοβουλευτική δημοκρατία με βασική διάκριση των εξουσιών σε εκτελεστική, νομοθετική και δικαστική. Η εκτελεστική εξουσία εκτελείται από την εθιμοτυπική θέση του Προέδρου της Δημοκρατίας, που αποτελεί τον αρχηγό του κράτους και τον Ομοσπονδιακό Καγκελάριο, ο οποίος είναι ο επικεφαλής της κυβέρνησης.

Ο όρος *Grundgesetz* προήλθε από γερμανική μετάφραση του λατινικού όρου "lex fundamentalis" (θεμελιώδης νόμος).

## Πηγές
*Το ισχύον Σύνταγμα της Γερμανίας, ιστότοπος του γερμανικού Υπουργείου Δικαιοσύνης.
*Το γερμανικό Σύνταγμα του 1949, αρχειακός ιστότοπος www.1000dokumente.de

## Παραπομπές


Κατηγορία:Πολιτική της Γερμανίας
Γερμανια
Κώστας Κυδωνιάτης

Ο **Κώστας Κυδωνιάτης** ήταν Έλληνας μουσικοπαιδαγωγός, πιανίστας, συνθέτης και διευθυντής ορχήστρας.

## Βιογραφία
Γεννήθηκε στην Τρίπολη το 1908 και πέθανε στην Αθήνα το 1996.

Σπούδασε θεωρητικά με τον Μάριο Βάρβογλη και πιάνο με τον Αντώνη Σκόκο στο Ελληνικό Ωδείο, ενώ αργότερα συνέχισε στο Ωδείο Αθηνών. Διδάχθηκε ανώτερα θεωρητικά επίσης από τον Δημήτρη Μητρόπουλο και Φιλοκτήτη Οικονομίδη. Τα χρόνια 1933-36 συνέχισε τις σπουδές στο Παρίσι με τους Marguerite Long (πιάνο) και στις Βρυξέλλες με τους Ε. Βosquet (πιάνο), R. Ledent (ενορχήστρωση), L. & J. Jongen (σύνθεση) και D. Defauw (διεύθυνση ορχήστρας) έως το 1939.
Καθηγητής των θεωρητικών στο Ωδείο Αθηνών από το 1939. Δίδαξε επίσης ή διετέλεσε διευθυντής στα Ωδεία Πειραιώς, Πατρών, Ορφείο.

Ήταν μόνιμος πιανίστας στην Κρατική Ορχήστρα Αθηνών κατά την περίοδο 1955-73 και μόνιμος διευθυντής της ορχήστρας του ΕΙΡ τα έτη 1941-1962.

Έχει γράψει έργα για μικρά και μεγάλα μουσικά σύνολα, ανάμεσά τους ένα ελληνικό Te Deum, Σε τον Θεόν, για μεγάλη ορχήστρα, σολίστ και χορωδία. Σαν συνθέτης κατατάσσεται στη λεγόμενη Δεύτερη εθνική σχολή.

## Πηγές

* http://panagiotisandriopoulos.blogspot.gr/2008/05/blog-post_4799.html
*[Εκπομπή του [Γιάννης Μάντακας|Γιάννη Μάντακα] στο ραδιοσταθμό Θεσσαλονίκης το 1960]
* Ένας σπουδαίος μουσικός δημιουργός (Ριζοσπάστης)

## Βιβλιογραφία
* Τάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, 2001

* Γεώργιος Κατραλής: Κωνσταντίνος Κυδωνιάτης 

Κατηγορία:Έλληνες μουσικοί
Κατηγορία:Έλληνες πιανίστες
Κατηγορία:Έλληνες διευθυντές ορχήστρας
Κατηγορία:Έλληνες συνθέτες
Κατηγορία:Καθηγητές του Ωδείου Αθηνών
Κατηγορία:Απόφοιτοι του Ωδείου Αθηνών